CONSILIUL LOCAL AL  MUNICIPIULUI  CRAIOVA




HOTĂRÂREA NR. 264
Consiliul Local al Municipiului Craiova, întrunit în şedinţa ordinară din data de 30.10.2008; 

Având în vedere rapoartele nr.145841/2008 întocmit de Direcţia Patrimoniu şi nr.3830/2008 întocmit de Serviciul Public Administraţia Pieţelor şi Târgurilor prin care se propune concesionarea prin negociere directă, către S.C. PANAL S.R.L., a terenului aparţinând domeniului public al municipiului Craiova, aferent spaţiului comercial situat în Piaţa Veche  şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;      


În conformitate cu prevederile Legii nr.550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local şi Hotărârii Guvernului nr.1341/2002 pentru aprobarea Normelor Metodologice de aplicare a acesteia; 

În temeiul art.36,  alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2  din Legea nr.215/2001, republicată, privind administraţia publică locală;
hotărĂŞte:

Art.1. Se aprobă concesionarea prin negociere directă, către S.C. PANAL S.R.L., a terenului aparţinând domeniului public al municipiului Craiova, aferent spaţiului comercial situat în Piaţa Veche din municipiului Craiova, în  suprafaţă totală de 67,87 mp., identificat conform planului de amplasament şi delimitare care reprezintă anexa nr.1 la prezenta hotărâre. 

Art.2.  Durata concesiunii este de 49 ani.

Art.3.  Negocierea se efectuează de către Comisia pentru vânzarea spaţiilor comerciale şi de prestări servicii, constituită în conformitate cu Hotărârea Consiliului Local al Municipiului Craiova nr.242/2005, modificată prin Hotărârea Consiliului Local al Municipiului Craiova nr. 39/2008, în temeiul Legii nr.550/2002, având ca preţ de pornire al negocierii, preţul stabilit pe baza raportului de evaluare întocmit de către S.C. ING PROEV S.R.L., care reprezintă anexa nr.2 la prezenta hotărâre.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară, Serviciul Public Administraţia Pieţelor şi Târgurilor şi S.C. PANAL S.R.L. vor aduce la îndeplinire prevederile prezentei hotărâri.

